Smernica
na postup delegácie Slovenskej republiky 
na Svetovom potravinovom summite päť rokov neskôr
v Ríme, Talianskej republike 10.-13. júna 2002

Delegácia Slovenskej republiky na Svetovom potravinovom summite päť rokov neskôr bude sledovať tieto ciele: 

1.	Informovať o národnom dokumente a jeho hodnotení k plneniu záväzkov Akčného plánu Svetového potravinového summitu

2.	Vyjadriť stanovisko a informovať o postojoch Slovenskej republiky v realizácii Akčného plánu Svetového potravinového summitu v súlade s národným zapojením a medzinárodným partnerstvom – postoje, názory prerokovať vo vystúpení vedúceho delegácie SR 

3.	Zaujať stanovisko k aktivitám, realizácii opatrení a odporúčaní smerujúcich k efektívnejšiemu pokroku v plnení vytýčených cieľov Svetového potravinového summitu na diskusii pri okrúhlych stoloch odborníkov a v rámci sprievodných podujatí 

4.	V súlade so závermi 23. Regionálnej konferencie FAO (Nikózia, Cyperská republika 
29. - 31. máj 2002) k regionálnemu rozmeru účasti na aktivizácii boja s hladom a podvýživou sa pripájať k práci iniciatív, konzultácií a ad-hoc pracovným skupinám vznikajúcich na summite

5.	Podporiť prijatie záverečnej deklarácie, ktorá sa predpokladá, že vznikne ako zhoda (konsenzus) zúčastnených delegácií v prospech obnovenia záväzkov, vyjadrenia politickej vôle prítomných hláv štátov, vlád a vedúcich delegácií, zefektívnenia a ďalšieho prehĺbenia práce členských krajín FAO a celého svetového spoločenstva pri riešení zmiernenia hladu a podvýživy a tým aj chudoby na našej planéte

Návrh na zloženie delegácie Slovenskej republiky 
na Svetovom potravinovom summite päť rokov neskôr

	Návrh na zloženie delegácie Slovenskej republiky vychádza z odborných možností a stanovených kontaktov v spolupráci SR s FAO a jej bližšej konkretizácie v rámci Rámcového programu spolupráce SR v rokoch 2001 a 2002 a priamej účasti na príprave národných a medzinárodných dokumentov WFS-fyl a je v súlade s III. článkom Základného textu – ústavy FAO. 

Vedúca vládnej časti delegácie Slovenskej republiky: 
Mária Kadlečíková, podpredsedníčka vlády SR pre európsku integráciu 

Alternát vedúcej delegácie SR:
Pavel Koncoš, minister pôdohospodárstva SR

Členovia: 

Jozef Mikloško, mimoriadny a splnomocnený veľvyslanec SR v Ríme

Milan Pakši, stály predstaviteľ SR pri FAO, WFP, radca, Veľvyslanectvo SR v Ríme

Eva Kolesárová, riaditeľka odboru zahraničných vzťahov, Ministerstvo pôdohospodárstva SR

Beáta Urbanová, odbor OSN a odborných organizácií v systéme OSN – OSNO, 
                Ministerstvo zahraničných vecí SR

Katarína Chudíková, riaditeľka odboru hygieny potravín, úsek Hlavného hygienika SR, 
                      Ministerstvo zdravotníctva SR 

Barbara Hellebrandtová, národná výkonná tajomníčka pre spoluprácu SR s FAO z odboru 
     zahraničných vzťahov, Ministerstvo pôdohospodárstva SR

Milan Kováč, národný tajomník pre pokračovanie aktivít Svetového potravinového summitu, 
           riaditeľ Výskumného ústavu potravinárskeho